《送东光吕少府之官连帅奏授》
唐代·窦牟

远爱东光县，平临若木津。一城先见日，百里早惊春。

德礼邀才重，恩辉拜命新。几时裁尺素，沧海有枯鳞。

作者简介：窦牟（749－822）字贻周，扶风平陵（今陕西咸阳）人。贞元进士，历任留守判官。尚书都官郎中，泽州刺史，终国子司业。历河阳、昭义从事，检校水部郎中，赐绯，再为留守判官。入为都官郎中，出为泽州刺史，入为国子祭酒。长庆二年卒，时年七十四。子周余，大中年秘书监。